Ο **Γιόνας Φούρερ** (Jonas Furrer, 3 Μαρτίου 1805 - 25 Ιουλίου 1861) ήταν Ελβετός δικηγόρος και πολιτικός που υπηρέτησε ως μέλος του Ομοσπονδιακού Συμβουλίου από το 1848 έως το 1861, και ως ο πρώτος πρόεδρος της Ελβετικής Συνομοσπονδίας  από το 1848 έως το 1849 και ξανά. το 1852, το 1855 και το 1858. Ήταν μια από τις ηγετικές φυσιογνωμίες στην ίδρυση της Ελβετίας ως ομοσπονδιακού κράτους.  Ήταν μέλος του Ριζοσπαστικού Κόμματος .

Βιογραφία
---------

Ο Φούρερ γεννήθηκε στο Βίντερτουρ, στο καντόνι της Ζυρίχης, στις 3 Μαρτίου 1805, γιος της Άννας Μαγκνταλένα Χάνχαρτ και του Γιόνας Φούρερ, κλειδαρά. Έλαβε την πρώιμη εκπαίδευσή του στη γενέτειρά του και το 1824 πήγε να σπουδάσει νομικά στο Πανεπιστήμιο της Ζυρίχης. Σύντομα συνέχισε τις σπουδές του στη Χαϊδελβέργη και μεταξύ 1825 και 1826 σπούδασε στο Πανεπιστήμιο του Γκέτινγκεν. Αφού τελείωσε την εκπαίδευσή του, ο Φούρερ επέστρεψε στο Βίντερτουρ και καθιερώθηκε ως νομικός. 

Έγινε δικηγόρος το 1832. Το 1834, σε ηλικία 29 ετών, εξελέγη στο Μεγάλο Συμβούλιο του καντονιού της Ζυρίχης. Υπηρέτησε μέχρι το 1839 και εξελέγη ξανά το 1842. Στο Μεγάλο Συμβούλιο ήταν ο ηγέτης της Φιλελεύθερης αντιπολίτευσης στη συντηρητική κυβέρνηση του Γιόχαν Κάσπαρ Μπλούντσλι. Το 1845 έγινε πρόεδρος του Συμβουλίου της Επικρατείας της Ζυρίχης. 

Το 1847 ήταν μέλος της επιτροπής που είχε επιφορτιστεί με την επίτευξη ειρηνικής διευθέτησης για τον πόλεμο του Ζόντερμπουντ. Μετά την ομοσπονδιακή νίκη και το τέλος του εμφυλίου πολέμου, το 1848 εξελέγη από το καντόνι της Ζυρίχης στο Συμβούλιο των Κρατών. Για την αποφασιστική συμβολή του στη σύνταξη του συντάγματος του 1848, το οποίο καθιέρωσε την Ελβετία ως ομοσπονδιακό κράτος, ο Φούρερ εξελέγη Πρόεδρος της Ελβετικής Συνομοσπονδίας από το νομοθετικό σώμα, και έγινε πρόεδρος της νεοσύστατης εκτελεστικής εξουσίας, του επταμελούς Ομοσπονδιακού Συμβουλίου. 

Ο Φούρερ ήταν Ομοσπονδιακός Σύμβουλος από το 1848 μέχρι το θάνατό του το 1861. Κατά τη διάρκεια της θητείας του ήταν επικεφαλής ορισμένων υπουργείο|υπουργείων]], κυρίως του Ομοσπονδιακού Υπουργείου Δικαιοσύνης και Αστυνομίας λόγω των μεταρρυθμίσεων που εφάρμοσε. Έλυσε το ζήτημα σχετικά με τους απάτριδες, θέσπισε νόμο το 1850 που προστατεύει τα θρησκευτικά μικτά ζευγάρια και ίδρυσε κυβερνητικές υπηρεσίες υπεύθυνες για τη διευθέτηση των συγκρούσεων δικαιοδοσίας μεταξύ της Συνομοσπονδίας και των καντονιών.

Υπουργεία
---------

Κατά τη διάρκεια της θητείας του ως μέλους του Ομοσπονδιακού Συμβουλίου, ήταν επικεφαλής στα ακόλουθα υπουργεία:

* Πολιτικό Τμήμα (1848–1849)
* Υπουργείο Δικαιοσύνης και Αστυνομίας (1850–1851)
* Πολιτικό Τμήμα (1852)
* Υπουργείο Δικαιοσύνης και Αστυνομίας (1853–1854)
* Πολιτικό Τμήμα (1855)
* Υπουργείο Δικαιοσύνης και Αστυνομίας (1856–1857)
* Πολιτικό Τμήμα (1858)
* Υπουργείο Δικαιοσύνης και Αστυνομίας (1859–1861)

Προσωπική ζωή
-------------

Ο Furrer ήταν μέλος της Στοάς *Akazia* στο Βίντερτουρ και εξελέγη Μέγας Ρήτορας της Μεγάλης Στοάς Αλπίνα της Ελβετίας το 1844. Πέθανε εν ενεργεία στις 25 Ιουλίου 1861. Έγραψε το *Das Erbrecht der Stadt Winterthur* («Κληρονομικό δίκαιο στην πόλη του Βίντερτουρ», 1832).

Παραπομπές
----------

1. 1 2  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 28  Απριλίου 2014.
2. 1 2  (Γερμανικά) *Εγκυκλοπαίδεια Μπρόκχαους*. furrer-jonas. Ανακτήθηκε στις 9  Οκτωβρίου 2017.
3. 1 2  «Proleksis enciklopedija» (Κροατικά) 22358.
4. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 15  Δεκεμβρίου 2014.
5. 1 2  «Большая советская энциклопедия» (Ρωσικά) Η Μεγάλη Ρωσική Εγκυκλοπαίδεια. Μόσχα. 1969. Ανακτήθηκε στις 28  Σεπτεμβρίου 2015.
6. ↑  *Winterthur Glossar*. jonas-furrer. Ανακτήθηκε στις 14  Σεπτεμβρίου 2022.
7. ↑  Ανακτήθηκε στις 8  Ιουλίου 2019.
8. ↑  «Famous personalities». *Grand Lodge Alpina of Switzerland* (στα Αγγλικά, Γαλλικά, Γερμανικά, και Ιταλικά). Αρχειοθετήθηκε από το πρωτότυπο στις 6 Νοεμβρίου 2017. Ανακτήθηκε στις 1 Ιανουαρίου 2022.
9. 1 2 3 4 5  *Γιόνας Φούρερ* στα γερμανικά, γαλλικά και ιταλικά στο διαδικτυακό *Ιστορικό Λεξικό της Ελβετίας*.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γιόνας Φούρερ** |

* Προφίλ με εκλογικά αποτελέσματα στην ιστοσελίδα του Ελβετικού Ομοσπονδιακού Συμβουλίου.
* *Γιόνας Φούρερ* στα γερμανικά, γαλλικά και ιταλικά στο διαδικτυακό *Ιστορικό Λεξικό της Ελβετίας*.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 64412774
* LCCN: nr2001010454
* ISNI: 0000 0001 0909 6860
* GND: 10313378X
* HDS: 003637

 |

 |